recursal/SuperWikiNEXT-32B huggingface dataset:
Philip S. Lee
**Philip S. Lee** (kiin. 李紹麟), C.M. (s. 1944 Hongkong) on Kanadassa sijaitsevan Manitoban provinssin varakuvernööri. Hän syntyi ja vietti nuoruutensa Hongkongissa, vuonna 1962 hän muutti Kanadaan opiskellakseen University of Manitobassa. Vuosien 1967–1972 välillä Lee toimi Winnipegin kaupungin tutkivana kemistinä, erikoisalanaan vesijohtoveden laadun tarkkailu. Lee meni naimisiin vaimonsa Anitan kanssa 1968 ja heillä on kolme tytärtä: Margaret, Mabel ja Malinda.

Lee tunnetaan aktiivisena toimijana Winnipegin kiinalaiskulttuurin edistämisessä. Leelle myönnettiin *City of Winnipeg Community Service Award* vuonna 1984. Hän toimi Kanadan monikulttuurisuus neuvostossa vuosina 1984–1988, jossa suorittamasta työstään hän sai Winnipegin kaupungilta tunnustuksen 1990. Kanadan liittovaltion 125. juhlavuonna 1993 hänelle myönnettiin kunniamerkki hänen työstään. Vuosina 1995–1999 hän toimi Winnipegin sinfoniaorkesterin johtajana. Order of Canada nimitti Leen 'Companion' jäsenekseen vuonna 1999. Kanadan pääministeri Stephen Harper nimitti Leen manitoban varakuvernööriksi 19. kesäkuuta 2009, virkaanastumispäivänä 1. heinäkuuta 2009 hänestä tuli provinssin 24. varakuvernööri.

Lähteet
-------

1. 1 2  Office of the Prime Minister: Backgrounder: Philip S. Lee, C.M.  19.6.2009. Ottawa, Ontario:  Canada News Centre.  Arkistoitu 16.7.2011. Viitattu 10.7.2009. (englanniksi),(ranskaksi)
2. ↑  Office of the Prime Minister: PM names Philip S. Lee as next Lieutenant Governor of Manitoba  19.6.2009. Ottawa, Ontario:  Canada News Centre.  Arkistoitu 16.7.2011. Viitattu 10.7.2009. (englanniksi),(ranskaksi)
**Philip David Charles Leacock** (8. lokakuuta 1917 Lontoo – 14. heinäkuuta 1990 Lontoo) oli brittiläinen elokuvaohjaaja ja -tuottaja.

Leacock varttui Kanariansaarilla, jossa hänen isällään oli banaaniplantaasi. Hän kävi koulunsa englantilaisessa Bedales-sisäoppilaitoksessa samoin kuin pikkuveljensä Richard Leacock, josta tuli dokumenttielokuvien tekijä. Hän kiinnostui valokuvauksesta ja elokuvasta ja pääsi 17-vuotiaana työskentelemään lankonsa Harold Lowensteinin dokumenttielokuvassa *Out to Play* (1936). Sen jälkeen hän avusti Thorold Dickinsonia Espanjan sisällissodasta kertovissa elokuvissa *Behind the Spanish Lines* (1938) ja *Spanish ABC* (1938). Hän toimi elokuvan parissa myös sotapalveluksessaan ja pääsi draamadokumenttien kautta tekemään vähitellen pitkiä näytelmäelokuvia J. Arthur Rankin elokuvayhtiössä. 1950-luvun lopulla hän siirtyi Yhdysvaltoihin ohjaamaan elokuvien ohella televisiosarjojen jaksoja. Leacock ohjasi hyvin monenlaisia näytelmäelokuvia, mutta mistään niistä ei tullut suuria menestyksiä.

Elokuvaohjauksia
----------------

* 1951: Täällä Englanti – Lasintekijät (*The Glassmakers*, dokumentti)
* 1953: Yöpommittajat (*Appointment in London*)
* 1953: The Kidnappers
* 1956: Espanjalainen puutarhuri (*The Spanish Gardener*)
* 1958: Kaniansa (*The Rabbit Trap*)
* 1959: Nuoret elämän kynnyksellä (*Take a Giant Step*)
* 1960: Ole vaiti haudallani (*Let No Man Write My Epitaph*)
* 1961: Sodan varjossa (*Reach for Glory*)
* 1962: Sotahullu (*The War Lover*)
* 1963: Villikkotyttö Tahitilta (*Tamahine*)
* 1970: Rangaistusvanki (*Adam’s Woman*)
* 1971: Pako hakaristin varjosta (*The Birdmen*)
* 1972: Uhriksi valittu (*Baffled!*)
* 1980: Elämän kurimuksessa (*Angel City,* televisioelokuva)
* 1982: Lännen villikissat (*Wild Women of Chastity Gulch*, televisioelokuva)

Lähteet
-------

1. 1 2  Wood, Linda: Leacock, Philip (1917-1990) *Screen Online, British Film Institute*. Viitattu 13.4.2023.
2. ↑  Harri Uusitorppa: Richard Leacock, HS Muistot 23.3.2011. Viitattu 13.4.2023.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Alankomaat

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC

 |

 |
Marczewski vuonna 2012.
**Wojciech Szczęsny Marczewski** (s. 28. helmikuuta 1944 Łódź) on puolalainen elokuvaohjaaja ja -käsikirjoittaja.

Marczewski kuuluu samaan puolalais­ohjaajien ikäpolveen kuin Agnieszka Holland ja Krzysztof Kieślowski, ja hän aloitti uransa vahvasti kahdella koskettavalla nuoruus­kuvauksella. 1910-luvun sisä­oppilaitokseen sijoittuva *Painajaiset* (*Zmory*, 1979) oli hänen ensimmäinen pitkä elokuvansa, ja vuoden 1981 omaelämä­kerrallinen *Dreszcze* ("Väristyksiä", 1981) voitti Berliinin elokuvajuhlilla Hopeisen karhun. Teinipoikien ankarasta kasvatuksesta 1950-luvun kesäleirillä kertova *Dreszcze* sai esityskiellon kommunistisessa Puolassa oltuaan teattereissa kolmisen viikkoa ennen Puolan sotatilan julistamista 13. joulukuuta 1981.

Marczewskin elokuvista on Suomen televisiossa esitetty *Painajaiset* vuonna 1981. Vuonna 1983 Marczewski vieraili yhdessä Andrzej Wajdan kanssa Puolan kulttuuri­viikolla Rovaniemellä ja Oulun Elokuvakeskuksen 10-vuotisjuhlissa. Vierailun yhteydessä esitettiin hänen elokuvansa *Klucznik* ("Avainmies", 1980). Hänen muita elokuviaan ovat kommunistiajan elokuva­sensuuria satirisoinut *Ucieczka z kina wolnosc* (1990) sekä *Czas zdrady* (1997) ja *Weiser* (2000). 1990-luvulta alkaen Marczewski on keskittynyt elokuvien teon sijasta enemmän elokuva-alan opetustyöhön.

Lähteet
-------

1. 1 2  Wojciech Marczewski *BFI Film Forever*. British Film Institute. Viitattu 26.11.2018. (englanniksi)
2. ↑  Ylänen, Helena: Puolan kilpailuelokuva syntyi historian virroissa. (Raportti Berliinin elokuvajuhlilta.) *Helsingin Sanomat*, 24.2.1982, s. 16. Näköislehden aukeama (tilaajille).
3. 1 2  Brooke, Michael: 10 essential Polish film directors *BFI Film Forever*. British Film Institute. Viitattu 26.11.2018. (englanniksi)
4. ↑  *Zmory (1979)* Elonetissä.
5. ↑  Wajda tulossa Ouluun Puolan kulttuuriviikolle.  *Helsingin Sanomat*, 4.10.1983, s. 14. Näköislehden aukeama (tilaajille).
6. ↑  Wojciech Marczewski Elonetissä.

Aiheesta muualla
----------------

* Wojciech Marczewski Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC

 |

 |
**Andrew Mangiapane** (s. 4. huhtikuuta 1996) on kanadalainen jääkiekkoilija. Hän edustaa NHL-seura Calgary Flamesia, joka varasi hänet kuudennella kierroksella vuoden 2015 varaustilaisuudessa. Mangiapane on pelipaikaltaan vasen laitahyökkääjä ja kätisyydeltään left. 58 NHL-runkosarjaottelussa vuosina 2017–2019 hän on tehnyt kahdeksan maalia ja viisi syöttöä eli 13 tehopistettä. Viidessä pelaamassaan pudotuspeliottelussa hän on tehnyt yhden maalin. Lokakuussa 2020 Mangiapane teki rajoitettuna vapaana agenttina Flamesin kanssa kaksivuotisen ja yhteensä 4,85 miljoonan dollarin arvoisen jatkosopimuksen. Elokuussa 2022 Mangiapane teki Flamesin kanssa kolmevuotisen ja yhteensä 17,4 miljoonan dollarin arvoisen jatkosopimuksen.

Lähteet
-------

* 
* 

### Viitteet

1. ↑
2. ↑

Kanadan joukkue – Jääkiekon MM-kilpailut 2021
2 Schneider |
5 Bernard-Docker |
6 Miller (**A**) |
8 Foudy |
11 Anderson-Dolan |
13 Vilardi |
14 Henrique (**C**) |
17 Danforth |
21 Paul |
22 Hagel |
25 Power |
26 Walker |
27 Bunting |
28 Brown (**A**) |
33 Hill |
35 Kuemper |
38 Ferraro |
44 Comtois |
65 DiPietro |
70 Stecher |
73 Pirri |
74 Beaudin |
88 Mangiapane |
91 Perfetti |
Valmentaja Gerard Gallant
**Philip John Randle** (16. heinäkuuta 1926 − 26. syyskuuta 2006) oli brittiläinen lääketieteen tutkija, joka parhaiten tunnetaan hänen kuvaamastaan aineenvaihduntaprosessista nimeltään "Randle cycle". Randle toimi 1960-luvulta eteenpäin biokemian professorina Bristolin yliopistolla, missä hän perusti ostaston, joka toteutti laajasti erilaisia tutkimuksia. Vuonna 1975 hän siirtyi työskentelemään Oxfordin kliinisen biokemian laitokseen ja jatkoi siellä aina vuoteen 1993.

Randle cycle - yleiskatsaus.
Randle oli merkittävä diabeteksen tutkija, joka keskittyi hiilihydraattien ja rasvojen osuuteen aineenvaihdunnassa. *Randle cycle* on biokemiallinen mekanismi, jonka keskiössä on glukoosin ja rasvahappojen välinen "kilpailu" niiden hapettumisesta ja imeytymisestä lihas- ja rasvakudoksessa.

Lähteet
-------

1. ↑  Professor Sir Philip Randle, 1926-2006  2006. University of Bristol. Viitattu 31.1.2022.
2. ↑  Professor Sir Philip Randle  2006. The Telegraph. Viitattu 31.1.2022.
3. ↑  Hannah Brown: Sir Philip Randle  2006. The Lancet. Viitattu 31.1.2022.
4. ↑  The Randle cycle revisited: a new head for an old hat *ncbi.nlm.nih.gov*.  2009. Viitattu 31.1.2022.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Australia
* Alankomaat

 |
|  |
| Tieteilijät | 
* CiNii
* Scopus

 |
|  |
| Muut | 
* IdRef

 |

 |
**Ahvenanmaan maakuntalaki** (ruots. *Ålands landskapslag*) on Ahvenanmaan maakuntapäivien säätämä laki maakuntaa varten. Maakuntalakeja on ollut mahdollista säätää vuodesta 1920 lähtien. Maakuntapäivien päätös maakuntalain hyväksymisestä on toimitettava Suomen oikeusministeriölle ja Ahvenanmaan valtuuskunnalle, joka antaa asiasta lausunnon ministeriölle. Seuraavaksi maakuntalaista hankitaan korkeimman oikeuden lausunto ja asia esitellään tasavallan presidentille. Hänellä on oikeus määrätä maakuntalaki raukeamaan kokonaan tai osittain, jos hän on sitä mieltä, että maakuntapäivät on ylittänyt lainsäädäntövaltansa tai maakuntalaki koskee koko Suomen sisäistä tai ulkoista turvallisuutta. Presidentin on päätettävä asiasta neljän kuukauden kuluessa siitä, kun oikeusministeriö sai tiedon asiasta.

Jos presidentti määrää maakuntalain raukeamaan tai jos hän ei käytä veto-oikeuttaan eli myöntyy maakuntalain voimaansaattamiseen, on päätöksestä ilmoitettava maakunnan hallitukselle. Jos presidentti määrää maakuntalain joltain osin raukeamaan, on maakunnan hallituksen ratkaistava, tuleeko maakuntalaki hyväksytyiltä osin voimaan vai raukeaako se kokonaan. Maakunnan hallitus julkaisee hyväksytyn maakuntalain Ahvenanmaan säädöskokoelmassa (Ålands författningssamling, ÅFS). Maakuntalain voimaantulosta määrää maakuntapäivät tai maakunnan hallitus silloin, kun ajankohdasta ei ole säädetty maakuntalaissa. Jos maakuntalakia ei ole julkaistu voimaantuloajankohtana, se tulee voimaan julkaisupäivänä.

Ahvenanmaan itsehallintolakiin sisältyy myös mahdollisuus nopeutetusta menettelystä silloin, kun maakunnan talousarvioon otettu määräraha edellyttää maakuntalain säätämistä ja nopealle voimaantulolle on hyvät perusteet. Tällöin maakuntapäivät voi antaa maakunnan hallitukselle luvan määrätä, että maakuntalaki tulee kokonaan tai osittain voimaan ennen kuin tasavallan presidentti on saanut päättää maakuntalain kohtalosta. Jos presidentti kuitenkin aikanaan päättää, että maakuntalaki osittain tai kokonaan raukeaa, on maakunnan hallituksen heti ilmoitettava, että maakuntalaki lakkaa olemasta voimassa osittain tai kokonaan ilmoituksen julkaisemisesta lähtien.

Lähteet
-------

1. 1 2 3 4  Ahvenanmaan itsehallintolaki.
2. ↑  Laki Ahvenanmaan itsehallinnosta (124/1920).
**Lysandros** (kuoli 395 eaa.) oli spartalainen laivaston komentaja, joka kukisti ateenalaiset peloponnesolaissodan aikana käydyssä Aigospotamoin taistelussa vuonna 405 eaa.

Lysandroksen urasta ei tiedetä mitään ennen vuotta 407 eaa. jolloin hänet määrättiin johtamaan Spartan laivastoa niin sanottuna navarkkina. Laivaston päämaja sijaitsi tuolloin Jooniassa Efesokessa. Ateenalaiset lähettivät Lysandrosta vastaa Alkibiadeen. Jooniassa Lysandros tapasi uuden persialaisen satraapin Kyyroksen, joka oli kuningas Dareios II:n poika. Lysandros ja Kyyros tulivat hyvin keskenään toimeen, ja Kyyros lupasi maksaa spartalaisen laivaston soutajien palkat. Lysandroksen johtama laivasto kukisti vuonna 408 eaa. ateenalaiset Notionin taistelussa. Ateenalaiset komentaja Alkibiades ei ollut itse paikalla ja oli jättänyt laivastonsa kokemattoman avustajansa huostaan. 

Kukistettuaan ateenalaiset Lysandros yllytti Joonian kaupunkeja kapinoimaan Ateenaa vastaan. Monissa kaupungeissa valtaan nousi Lysandroksen tuella hänelle itselleen uskollisia oligarkkisia ryhmiä. Näitä kutsuttiin dekarkkeiksi, koska heitä oli aina kymmenen.

Spartan lain mukaan kukaan ei saanut olla navarkkina kuin korkeintaan vuoden. Siksi Lysandroksen oli palattava Spartaan virkakautensa päätyttyä. Vuonna 405 eaa. hänet lähetettiin kuitenkin uudestaan johtamaan laivastoa, tällä kertaa nimellisesti vain sen varakomentajana, mutta käytännössä hän oli laivaston todellinen komentaja. Aigospotamoin taistelussa Lysandros kukisti ateenalaiset perusteellisesti ja tuhosi heidän laivastonsa. Ateena antautui sen jälkeen vuonna 404 eaa.

Peloponnesolaissodan jälkeen Lysandros joutui riitaan Spartan kuninkaiden kanssa. Vuonna 399 eaa. kuningas Agis II:n kuoltua Agesilaios II:sta tuli kuningas ehkä Lysandroksen ansiosta. Kun Agesilaios hyökkäsi Persiaa vastaan, hän ja Lysandros riitaantuivat, ja Lysandroksen oli palattava Spartaan. Korintin sodan aikana Lysandros johti armeijaa Boiotiassa, mutta hän kaatui, kun thebalaiset yllättivät hänet Haliartoksen taistelussa.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
	+ 2
	+ 3
* WorldCat

 |
|  |
| Kansalliset | 
* Espanja
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Muut | 
* IdRef

 |

 |
Neuvostoliiton ulkomaankauppapankin ruplamääräinen sekki, jollaista saattoi käyttää valuuttakaupoissa, kuten Berjozkassa.
**Berjozka** (ven. Берёзка 'pikkukoivu') oli Neuvostoliitossa, erityisesti Venäjän SFNT:ssä yleinen valuuttakauppaketju, joka oli tarkoitettu maassa vieraileville turisteille tai niille, joilla oli oikeus pitää ulkomaan valuuttaa hallussaan. Tällaisia olivat tietyt valtion virkamiehet tai ulkomaiset asiantuntijat perheineen. 

Berjozka-kauppoja oli kahta tyyppiä: tavallinen turistikauppaketju ja suljetut hallintoeliitin erikoisliikkeet, joissa asioivat Kremlin virkamiehet ja diplomaatit. Berjozkoita oli suurimmissa kaupungeissa Leningradissa ja Moskovassa, mutta myös vilkkailla rajanylityspaikoilla kuten Viipurissa. Suurissa Inturistin hotelleissa, kuten *Kosmoksessa* ja Rossijassa, oli myös ketjun myyntipiste hotellivieraiden käytössä. Satamissa oli lisäksi erityisiä merimieskauppoja, *Albatrosseja*, joissa kauppalaivaston merimiehet saattoivat vaihtaa valuuttansa hyödykkeisiin. Muissa neuvostotasavalloissa saattoi olla samanlaisia kauppoja, joiden nimi oli kuitenkin paikallisella kielellä. Esimerkiksi Ukrainassa kauppojen nimi oli *Kaštan* ("kastanja") ja Latviassa *Dzintars* ("meripihka").

Berjozka oli Neuvostoliiton ulkomaankauppaministeriön alainen kauppojen ketju, jonka tarkoituksena oli saada maahan *kovaa valuuttaa* vaihtokelvottoman ruplan sijaan. Nekin neuvostokansalaiset, joilla oli laillisia valuuttamääräisiä tuloja, olivat pakotetut vaihtamaan valuuttansa viralliseen kurssiin ulkomaankauppapankin sekeiksi, joita saattoi käyttää ostoksiin tavallisissa Berjozkoissa. 

Berjozkassa oli tarjolla yleensä parempi valikoima elintarvikkeita, juomia, vaatteita, elektroniikkaa ja matkamuistoja kuin neuvostokansalaisille tarkoitetuissa tavallisissa kivijalkakaupoissa. Erikoisliikkeen etuja olivat lisäksi jonottomuus ja nopea palvelu. Myytävien tuontitavaroiden hintataso oli korkeahko, sillä kilpailijoita ei monopolilla ollut. Paikallisen käsityötaiteen tuotteita, kuten meripihkakoruja ja koristelippaita, sekä kaviaaria  sai kuitenkin huokeammalla.

Vastaavia valuuttakauppoja oli myös muissa sosialistiseen leiriin kuuluneissa SEV-maissa: Tšekkoslovakiassa *Tuzex*, Puolassa *Pevex* ja DDR:ssä *Intershop*.

Lähteet
-------

1. ↑  Time: Tips About Trips to the U.S.S.R. (28.7.1967), haettu 17.9.2008 "Much better bargains are available to Americans at the "dollar shops" (called Beriozka), which accept foreign exchange only, in return offer large discounts on everything from black caviar (81¢ an ounce) to folk art."

Aiheesta muualla
----------------

* Gloria Levitas: Capitalist's Guide to Beriozkas, New York Times 3.7.1983(englanniksi)
**Antipatros Etesias** oli Makedonian kuningas 45 päivän ajan vuonna 279 eaa. Antipatros oli Kassandroksen veljen Filippoksen poika. Antipatros sai lisänimensä Etesias-tuulesta joka puhalsi yleensä juuri 45 päivän ajan.

Ennen Antipatrosta kuninkaina olivat olleet Ptolemaios Keraunos ja hänen veljensä Meleagros. Kummatkaan eivät pystyneet kukistamaan Makedoniaan hyökkääviä kelttejä. Myös Antipatros epäonnistui tässä ja hänet syrjäytettiin.

Antipatroksella oli kuitenkin vielä jonkinlaista kannatusta Makedoniassa, mutta Antigonos II Gonatas kukisti hänet noin vuonna 277 eaa. Antipatros pakeni Egyptiin, jossa hänen nimensä esiintyy papyruksessa 20 vuotta näiden tapahtumien jälkeen. Papyruksessa Antipatroksen kerrotaan olevan mainio nopanpelaaja. Ilmeisesti Ptolemaios II toivoi voivansa käyttää Antipatrosta Antigonosta vastaan.

Lähteet
-------

* N. G. L. Hammond et. al.: *A History of Macedonia: 336-167 B.C*. Oxford University Press, 1988. ISBN 9780198148159. (englanniksi)

### Viitteet

1. 1 2  Hammond s.253-254
2. ↑  Hammond s.257


|  |  |  |
| --- | --- | --- |
| Edeltäjä:**Meleagros** | **Makedonian kuningas** | Seuraaja:**Sosthenes** |
**Emma** on suomalainen kansansävelmä, jonka sanoitti Väinö Siikaniemi. Sen varhaisia levyttäjiä olivat Ture Ara, Teddy Björkman ja Leo Kauppi, kaikki vuodelta 1929. Kappale alkaa sanoin *Oi muistatkos Emma, sen kuutamoillan...* Kappaleen suosio sota-aikana johti siihen, että neuvostoliittolaista sotasaalisasetta, DP 27-pikakivääriä, kutsuttiin kappaleen ja aseen levymäisen, pyörivän lippaan välisen mielleyhtymän perusteella lempinimellä Emma.

Ture Aran gramofonilevytys "Emmasta" vuodelta 1929 on Suomen kaikkien aikojen toiseksi myydyin kotimainen singlelevy noin 40 000 kappaleen myyntimäärällään. Sen edellä on vain Mauno Kuusiston *"Kertokaa se hänelle" / "Heijastus"* vuodelta 1959 myyntimäärällä 47 000.

Myös Tapio Rautavaara on levyttänyt kappaleen. Tunnettu versio kappaleesta on myös vuonna 1963 The Soundsin levyttämä rautalankaversio.

Lähteet
-------

1. ↑  Suomen äänitearkiston tietokanta (Arkistoitu – Internet Archive)
2. ↑  Leskinen, Jari & Juutilainen, Antti (toim.): *Talvisodan pikkujättiläinen*, s. 325. Helsinki: WSOY, 1999. ISBN 951-023536-9. (suomeksi)
3. ↑  Kaikkien aikojen myydyimmät kotimaiset singlet Musiikkituottajat ry.  Arkistoitu 28.5.2013. Viitattu 8.6.2018.

Kirjallisuutta
--------------

* Nieminen, Ari (toim.): *Laula ja juo*. Fazer musiikki, 1994. ISBN 951-757-349-9. (suomeksi)
Maarukanmetsän metsää kesällä 2011.
**Maarukanmetsä** on metsä- ja asuinalue Vantaalla Mikkolan kaupunginosan eteläosassa. Alue on esimerkki 2000-luvun lisärakentamista. Asuinalueella on kolmi- tai kuusikerroksisisia kerrostaloja rakennusten välisine viherkaistaleineen ja leikkipaikkoineen. Lisäksi alueella on kaksikerroksisia rivitaloja ja Maarukan päiväkoti (Uranuksentie 3).

Asuinalueen eteläpuolella on puutarhapalstoja sekä sähkönsiirtolinjojen eteläpuolella Sipoon Myyraksen (Myras) asuinalue Keravanjoen pohjoisrannalla. Asuinalueen länsi-, lounais- ja itäpuolella on metsää, pohjoisessa sijaitsee teollisuusalue. Lyhyen matkan päässä lounaassa Matarin kaupunginosassa on Matarinpuisto ja Keravanjoen Matarinkoski.

Lähteet
-------

1. 1 2  kartta.vantaa.fi (Haku esim hakusanoilla *Maarukan päiväkoti*. Valinnat: Aluejaot: *Suuralueet*, *Kaupunginosat* ja *Postinumeroalueet*) Vantaan kaupunki, vantaa.fi. Viitattu 7.7.2016.
2. ↑  Vantaa alueittain (2015) (pdf) (82 Mikkola, julkaisun sivut 214–217)  huhtikuu 2016. Vantaan kaupunki, vantaa.fi.  Arkistoitu 8.5.2016. Viitattu 7.7.2016.
3. ↑  Maarukan päiväkoti Vantaan kaupunki, vantaa.fi. Viitattu 7.7.2016.
**Emma Claesson** (o.s. **Engstrand**, s. 14. joulukuuta 1977) on ruotsalainen suunnistaja ja MM-mitalisti. Hän edustaa ruotsalaista Stora Tuna IK:ta.

Roskilden EM-kilpailuissa 2004 Claesson, tuolloin vielä Engstrand, voitti pitkällä matkalla hopeaa ja sprintissä pronssia. Seuraavana vuonna Aichin MM-kilpailuissa hän voitti pronssia viestissä joukkuetovereinaan Jenny Johansson ja Karolina Arewång-Höjsgaard. Otepään EM-kilpailuissa 2006 hän voitti pronssia viestissä. Kiovan MM-kilpailuissa 2007 Engstrand voitti viestihopeaa joukkuetovereinaan Annika Billstam ja Helena Jansson. Ensimmäisen arvokisakultansa hän voitti Ventspilsin EM-kilpailujen viestissä vuonna 2008. Samoissa kisoissa hän voitti myös pitkältä matkalta pronssia. Trondheimin MM-kilpailuissa 2010 Claesson voitti pronssia pitkältä matkalta.

Suunnistuksen maailmancupin kokonaiskilpailussa Claesson, tuolloin nimellä Engstrand, sijoittui viidenneksi vuosina 2004, 2005 ja 2006. Hän on voittanut maailmancupin osakilpailun kolme kertaa. Hän voitti O-Ringenin vuonna 2005.

Lähteet
-------

1. 1 2 3  Profile: Emma Engstrand Runners World of O. Viitattu 23.4.2009. (englanniksi)
2. ↑  World Orienteering Championships IOF.  Arkistoitu 18.8.2007. Viitattu 23.4.2009. (englanniksi)
3. ↑  Nigglille taas kultaa, Kauppi jäi viidenneksi *Yle Urheilu*.  12.8.2010. Yleisradio. Viitattu 12.8.2010.
4. ↑  World Cup IOF.  Arkistoitu 13.2.2010. Viitattu 23.4.2009. (englanniksi)
5. ↑  Winners of the women's class O-Ringen.  Arkistoitu 18.7.2009. Viitattu 23.4.2009. (englanniksi)
Emma Engdahl-Jägerskiöld 1800-luvun lopulla.
**Emma Matilda Engdahl-Jägerskiöld** (o.s. **Madsén**, vuodesta 1871 **Engdahl**; 26. huhtikuuta 1852 Pietari – 13. kesäkuuta 1930 Helsinki) oli suomenruotsalainen sopraano.

Engdahl-Jägerskiöldin vanhemmat olivat tanskalaissyntyinen jalokiviseppä Peter Madsén ja Maria Carolina Sandelin. Hän vietti lapsuutensa Pietarissa ja nuoruutensa Tammisaaressa. Kun Engdahl-Jägerskiöldin ensimmäinen avioliitto päättyi eroon, hän ryhtyi kehittämään sopraanoääntään ja esiintyi vuodesta 1875 Helsingin Ruotsalaisessa teatterissa, jossa oli tuolloin oopperaosasto. Teatteriin hän kuului vuoteen 1880 saakka. Engdahl-Jägerskiöld opiskeli 1878 Milanossa ja Pariisissa ja vielä teatterista vapauduttuaankin esiintyi ooppera- ja konserttilaulajana, muun muassa Tukholman ja Pietarin oopperoissa. 1887 hän lauloi pääosan Fredrik Paciuksen *Loreley*-oopperassa. Seuraavana vuonna Engdahl-Jägerskiöld perusti oman ruotsalaisen oopperaseurueen, jota August Fredrik Arppe johti 1898. Solmittuaan uuden avioliiton 1890 Engdahl-Jägerskiöld luopui taiteellisesta toiminnasta.

Engdahl-Jägerskiöldin ensimmäinen puoliso vuosina 1871–1879 oli apteekkari Emil Engdahl (1843–1886) ja toinen vuodesta 1890 asessori Krister Jägerskiöld (1852–1931). Hänellä oli neljä lasta, joista tunnettuja ovat eläinlääkäri John Engdahl (1874–1919) ja pianonsoitonopettaja Ann-Mari Jägerskiöld (1896–1987).

Lähteet
-------

* Heikinheimo, Ilmari: *Suomen elämäkerrasto*, s. 168. Helsinki: Werner Söderström Osakeyhtiö, 1955.
* Lappalainen, Seija: "Engdahl-Jägerskiöld, Emma (1852–1930)", *Suomen kansallisbiografia, osa 2*, s. 593–594. Helsinki: Suomalaisen Kirjallisuuden Seura, 2003. ISBN 951-746-443-6. / Teoksen verkkoversio.
* Wessman, Bo: *Emma Engdahl: Oopperan primadonna*. Ekenäs: Satu Torstila, 2021. ISBN 978-952-94-4905-7.

### Viitteet

1. ↑  Hällsten, Annika: Emma Engdahl slutade sjunga när hon blev herrgårdsfru.  *Hufvudstadsbladet*, 12.7.2021, s. 18. Artikkelin maksullinen verkkoversio.. Viitattu 12.7.2021.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
Ermete Zacconi. Ramon Casasin piirros.
**Ermete Zacconi** (14. syyskuuta 1857 Montecchio Emilia – 14. lokakuuta 1948 Viareggio) oli italialainen näyttelijä.

Näyttelijäperheeseen syntynyt Zacconi esiintyi teatterin lavalla jo pienestä pitäen. 1880-luvulta lähtien hän näytteli pääosia muun muassa Giovanni Emanuelin, Cesare Rossin ja Virginia Marinin seurueissa. Vuonna 1894 Zacconi perusti Libero Pilotton kanssa oman teatteriseurueen, mutta esiintyi toisinaan myös Eleonora Dusen kanssa sekä kierteli ympäri Eurooppaa ja Etelä-Amerikkaa. Naturalismin ja italialaisen verismin edustajana Zacconi tunnettiin varsinkin roolistaan Henrik Ibsenin *Kummittelijoissa*. Hän näytteli myös elokuvissa.

Elokuvia
--------

* *Isä*, 1912

Lähteet
-------

1. ↑  Enciclopedia italiana *treccani.it*. Viitattu 4.7.2017.
2. ↑  Enciclopedie on line *treccani.it*. Viitattu 4.7.2017.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Italia
* Yhdysvallat

 |
|  |
| Henkilöt | 
* Italian People
* Deutsche Biographie

 |
|  |
| Muut | 
* SNAC

 |

 |
**Kiinteistöoikeus** on oikeustieteessä oikeudenala, jonka piiriin kuuluu kiinteistöyksiköiden muodostamista, niiden välisiä käyttösuhteita (kuten esimerkiksi rasitteita) ja käyttösopimuksia sekä maanvuokraa koskeva lainsäädäntö ja oikeuskysymykset. Laajasti määriteltynä kiinteistöoikeus on oikeudenala, joka koskee kiinteistöjä. Joissakin maissa kiinteistöoikeutta vastaa lähinnä maaoikeus (engl. *land law*, saks. *Bodenrecht*). Suomessa maaoikeus on vakiintumaton käsite, joka esiintyy tavallisesti osana maa- ja vesioikeus -nimitystä. Suomessa maaoikeuden piiriin kuuluu kiinteistöoikeuden ohella asutus- ja maanhankintalainsäädäntö, maa- ja metsätalouslainsäädäntö sekä lunastuslainsäädäntö. Kiinteistöoikeudella on läheinen suhde talousoikeuden joihinkin osa-alueisiin, kuten ympäristötalouteen ja kiinteistötalouteen, jotka perinteisesti sijoitetaan talousoikeuden piiriin.

Lähteet
-------

1. ↑  *Encyclopædia iuridica fennica,* Suomalainen lakimiesyhdistys 1994–1999, ISBN 951-855-135-9, osa II palstat 256–257.
2. ↑  *Encyclopædia iuridica fennica,* osa II palstat 556–557.
**Ermedin Demirović** (s. 25. maaliskuuta 1998 Hampuri, Saksa) on bosniahertsegovinalainen jalkapalloilija, pelipaikaltaan hyökkääjä. Hän on pituudeltaan 185-senttimetrinen. Hän edustaa seuratasolla Saksan Bundesliigassa pelaavaa Freiburgia.

Demirović pelasi Saksassa Hamburger SV:n ja RB Leipzigin juniorijoukkueissa. Kesällä 2017 hän siirtyi espanjalaisseura Deportivo Alavésiin, ja hän pelasi kevätkaudella 2018 La Ligassa kolme ottelua, joissa hän teki yhden maalin. Kahtena seuraavana vuonna hän pelasi lainasopimuksilla ranskalaisessa Sochaux'ssa, espanjalaisessa Almeríassa ja sveitsiläisseura St. Gallenissa. Sveitsin pääsarjassa hän pelasi 28 ottelua ja teki niissä 14 maalia. Elokuussa 2020 hän siirtyi Freiburgiin. Hän on pelannut Bundesliigassa 23 ottelua ja tehnyt niissä neljä maalia.

Demirović on pelannut Bosnia ja Hertsegovinan eri nuorisomaajoukkueissa yli 40 ottelua ja tehnyt niissä pitkälti toistakymmentä maalia. Bosnia ja Hertsegovinan A-maajoukkueessa hän pääsi kentälle ensi kerran maaliskuussa 2021 MM-karsintaottelussa Suomea vastaan, kun hän tuli vaihdosta kentälle ottelun 82. minuutilla.

Lähteet
-------

1. 1 2 3  Ermedin Demirović Transfermarkt-sivustolla (englanniksi)
**Emma Maria Josefin Eliasson** (s. 12. kesäkuuta 1989 Kaaresuvanto, Kiiruna, Ruotsi) on ruotsalainen jääkiekkoilija, joka pelasi urallaan puolustajana.

Ura
---

Seuratasolla Eliasson pelasi urallaan Ruotsin naisten ylimmällä pääsarjatasolla 248 ottelua pistein 114+150=264. Hänen seuransa olivat MODO Hockey (2004–2006), Brynäs IF (2006–2012), Munksund-Skuthamns SK (2012–2015; joka kausi varakapteenina) ja Luleå HF/MSSK (2015–2017; kumpanakin kautena kapteenina).

Kaudella 2007–208 Eliasson voitti Riksserienin puolustajien maalitilaston 8 maalillaan ja teki sarjan suurimman ylivoimamaalien määrän (5). Kaudella 2012–2013 hän oli Riksserienin eniten rangaistusminuutteja saanut ja eniten ylivoimamaaleja (7) tehnyt pelaaja. Kaudella 2013–2014 Eliassonilla oli sarjan paras aloitusprosentti (69,09 %). Kaudella 2014–2015 hän oli sekä eniten maaleja (13), eniten syöttöjä (22) että eniten pisteitä (35) tehnyt puolustaja ja eniten ylivoimamaaleja (8) tehnyt pelaaja Riksserienissä. Toiseksi viimeisellä kaudellaan 2015–2016 Eliasson teki sarjan puolustajista tälläkin kertaa eniten maaleja (10), eniten syöttöjä (35) ja eniten pisteitä (45). Hän myös sai sarjan parhaan puolustajan ja parhaan pelaajan palkinnot ja voitti Riksserienin mestaruuden Luleå HF/MSSK:n joukkueessa, minkä lisäksi hänet valittiin Ruotsin vuoden naisjääkiekkoilijaksi 2016. Eliasson lopetti uransa 2017, kun Ruotsin naisten jääkiekkomaajoukkueen päävalmentaja Leif Boork jätti hänet joukkueen ulkopuolelle.

### Maajoukkueura

Eliasson pelasi Ruotsin naisten jääkiekkomaajoukkueessa urallaan yhteensä 236 ottelua, joissa hän teki tehot 30+50=80. Hän edusti maajoukkuettaan olympialaisten naisten jääkiekkoturnauksessa 2006 Torinossa, jolloin Ruotsi sijoittui hopealle, 2010 Vancouverissa ja 2014 Sotšissa. MM-kilpailuissa Eliasson edusti Ruotsia 2005 Ruotsissa, 2007 Kanadassa, 2008 Kiinassa, 2009 Suomessa, 2011 Sveitsissä, 2013 Kanadassa sekä 2016 Kanadassa.

Lähteet
-------

1. 1 2 3  Emma Eliasson *Olympedia*. Viitattu 9.11.2020. (englanniksi)
2. 1 2 3  Emma Eliasson *Elite Prospects*. Everysport Media Group AB.  (englanniksi)
3. ↑  Emma Eliasson avslutar karriären *SVT Sport*.  10.5.2017. Viitattu 10.11.2020. (ruotsiksi)
**Erma Maschinenpistole 1935** (**EMP-35**; ttunnetaan myös ranskalaisella nimellä **PM Erma Mle 1935** ja espanjalaisella nimellä **WFP Mle 41/44**) on saksalainen konepistooli. Aseen kehitti saksalainen asesuunnittelija Heinrich Vollmer ja sitä valmisti vuosina 1930–1938 asevalmistaja Erma Werke. Asetta valmistettiin lähinnä vientiin ja sitä käyttivät muun muassa espanjalaiset, ranskalaiset ja jugoslavialaiset joukot. Erma Werken lisäksi asetta valmistettiin lisenssillä Espanjassa A Coruñassa sijaitsevassa asepajassa. Ennen toista maailmansotaa asetta käytettiin taistelukäytössä ainakin Espanjan sisällissodassa.

Toisessa maailmansodassa EMP-35:ttä käytti Waffen-SS ja Ranskan armeija. Saksalaisten joukkojen aseistuksessa EMP-35 korvattiin MP-40-konepistoolilla.

Katso myös
----------

* EMP 44
* Mors-konepistooli

Aiheesta muualla
----------------

* Kuvia tai muita tiedostoja aiheesta **Erma Maschinenpistole 1935** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Erma EMP-35
**Loïc Pietri** (s. 27. elokuuta 1990) on ranskalainen judoka, joka on kilpaillut alle 81 kg:n painoluokassa vuodesta 2008.

Pietri voitti maailmanmestaruuden Rio de Janeirossa 2013 kukistettuaan loppuottelussa georgialaisen Avtandil Tšrikišvilin. Hän saavutti MM-hopeaa Astanassa 2015 hävittyään finaalissa japanilaiselle Takanori Nagaselle. Hän sai MM-pronssia Tšeljabinskissa 2014 ja sijoittui viidenneksi 2011. Hän saavutti joukkuekilpailun MM-pronssia Budapestissa 2017.

Pietri saavutti Bakun Euroopan kisoissa 2015 kultaa joukkuekilpailussa ja pronssia 81 kg:n sarjassa. Hän sai EM-kilpailujen 81-kiloisissa hopeaa Montpellier’ssa 2014 ja pronssia Budapestissa 2013 sekä joukkuekilpailussa hopeaa 2011 ja pronssia 2014.

Pietri voitti alle 20-vuotiaiden maailman- ja Euroopan-mestaruuden 2009. Hän on saavuttanut Masters-, Grand Slam- ja Grand Prix -kilpailuissa kaksi turnausvoittoa, kaksi kakkossijaa ja kaksi kolmossijaa. Maailmancupeissa ja Continental Open -kilpailuissa hänellä on yksi voitto ja kaksi kolmossijaa.

Lähteet
-------

1. 1 2 3 4  Loïc Pietri - Judoka *judoinside.com*. Viitattu 26.10.2017. (englanniksi)
**Dyanne Thorne** (14. lokakuuta 1936 Greenwich, Connecticut, Yhdysvallat – 28. tammikuuta 2020 Las Vegas) oli yhdysvaltalainen näyttelijä ja pin-up-lehtien alastonmalli, joka käytti myös taiteilijanimiä **Lahna Monroe**, **Rosalee Stein**, **Diane Thorne** ja **Penni Walters**.

Thorne tunnettiin parhaiten neljän natsieksploitaation kantateoksiin kuuluvan *Ilsa*-elokuvan pääosan esittäjänä. Sarjan tunnetuin elokuva on vuonna 1974 ilmestynyt *Ilsa, She Wolf of the SS* (1974), joka synnytti natsieksploitaatio-elokuvagenren. Elokuvassa Thorne esitti julmaa dominatrixia, joka tekee kokeita keskitysleirin vangeilla ja käyttää heitä seksuaalisesti hyväkseen. Saksassa aikanaan kielletty elokuva tuli kuuluisaksi sadistisesta sisällöstään ja natsien julmuuden kuvaamisesta seksuaalisuuden kontekstissa. *Ilsa*-sarjan muut osat ovat *Ilsa, Harem Keeper of the Oil Sheiks* (1976), *Ilsa, the Tigress of Siberia* (1977) ja *Ilsa, the Wicked Warden* (1977).

Elokuvien lisäksi Thorne esiintyi lukuisissa televisiosarjoissa, muun muassa alkuperäisessä *Star Trekissä*. Hän oli naimisissa myös *Ilsa*-elokuvissa esiintyneen Howard Maurerin kanssa.

Valikoitu filmografia
---------------------

* *Sin in the Suburbs* (1964)
* *Point of Terror* (1971)
* *The Erotic Adventures of Pinocchio* (1971)
* *Blood Sabbath* (1972)
* *Snatched Women* (1974)
* *Ilsa, She Wolf of the SS* (1974)
* *The Swinging Barmaids* (1975)
* *Ilsa, Harem Keeper of the Oil Sheiks* (1976)
* *Beyond Fulfillment* (1976)
* *Ilsa, the Tigress of Siberia* (1977)
* *Ilsa, the Wicked Warden* (1977)
* *Hellhole* (1985)
* *Real Men* (1987)

Lähteet
-------

1. ↑

Aiheesta muualla
----------------

* Dyanne Thorne Internet Movie Databasessa. (englanniksi)
* Dyanne Thorne Elonetissä.
* Dyanne Thorne Allmoviessa (englanniksi)
* Dyanne Thorne Memory Alpha -Star Trek -wikissä (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Espanja
* Saksa

 |
|  |
| Henkilöt | 
* Elonet

 |
|  |
| Muut | 
* Europeana

 |

 |
**Dwight David Howard** (s. 8. joulukuuta 1985 Atlanta, Georgia) on yhdysvaltalainen koripalloilija, pelipaikaltaan sentteri. Hän pelaa kaudella 2021–2022 NBA-joukkue Los Angeles Lakersissa ja on ammattilaisurallaan edustanut myös Orlando Magicia, Houston Rocketsia, Atlanta Hawksia, Charlotte Hornetsia, Washington Wizardsia ja Philadelphia 76ersiä. Howard oli NBA:n ykkösvaraus vuoden 2004 varaustilaisuudessa.

Ura
---

### Nuoruus

Howard syntyi Dwight senior ja Sheryl Howardin perheeseen, jolla oli vahva urheilutausta. Hänen isänsä on liikunnanohjaaja Southwest Atlanta Christian Academyn yksityiskoulussa, jossa on yksi Yhdysvaltojen parhaista koripallo-ohjelmista. Hänen äitinsä taas pelasi Morris Brown Collegen naisten koripallojoukkueessa. Howard on ollut lapsuudestaan lähtien hurskas kristitty. 

Suunnilleen yhdeksän vanhana Howard innostui koripallosta tosissaan. Atlantassa syntynyt Howard loi menestyksekkään high school -uran Southwest Atlanta Christian Academyssa, missä hän neljänä vuonnaan pelasi lähinnä voimakkaasti hyökkäyspäässä. Viimeisenä lukiovuonnaan 2004 Howard johti joukkueensa osavaltion mestariksi. Samana vuonna Howardia ylistettiin parhaaksi lukiolaiskoripalloilijaksi ja hän sai *Naismith Prep Player of the Year* -palkinnon, Morgan Wootten -palkinnon, Gatoraden vuoden pelaaja -tittelin, sekä McDonald's National High School Player of the Year -palkinnon.

### NBA

Ahkeran harjoittelun ja sopivan ruumiinrakenteen vuoksi Howardista tuli NBA:n varaustilaisuuden ykkösvaraus. Koostaan huolimatta Howard on poikkeuksellisen nopea. Howard on vuosien 2007–2014 tähdistöottelupelaaja sekä vuoden 2004 *Naismith Prep Player of the Year*. Vuonna 2009 hänet palkittiin NBA:n parhaan puolustajan palkinnolla. Hän voitti vuonna 2008 NBA:n tähdistöottelun yhteydessä käydyn donkkauskilpailun.

### Maajoukkue

Howard kuului maajoukkueeseen, joka voitti pronssia Japanin MM-kilpailuissa 2006 ja olympiakultaa Pekingissä 2008.

Yksityiselämä
-------------

Hänellä on marraskuussa 2007 syntynyt poika Braylon. Hän on aktiivinen kristitty ja työskennellyt hyväntekeväisyydessä.*lähde?*

Lähteet
-------

1. ↑  USA's ROSTER FIBA.  Arkistoitu 20.9.2008. Viitattu 9. syyskuuta 2008. (englanniksi)

Aiheesta muualla
----------------

* Kuvia tai muita tiedostoja aiheesta **Dwight Howard** Wikimedia Commonsissa

Yhdysvaltain joukkue – Koripallon MM-kilpailut 2006
4 Johnson |
5 Hinrich |
6 James |
7 Jamison |
8 Battier |
9 Wade |
10 Paul |
11 Bosh |
12 Howard |
13 Miller |
14 Brand |
15 Anthony |
Valmentaja Krzyzewski

Yhdysvaltain joukkue – Kesäolympialaiset 2008
4 Boozer |
5 Kidd |
6 James |
7 Williams |
8 Redd |
9 Wade |
10 Bryant |
11 Howard |
12 Bosh |
13 Paul |
14 Prince |
15 Anthony |
Valmentaja Krzyzewski



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Yle

 |
|  |
| Muut | 
* SNAC

 |

 |
**Ermistu järv** (myös *Tõstamaa järv, Ärmistu järv, Mõisajärv, Härmesi järv*)  on Virossa Tõstamaan maalaiskunnassa Pärnumaalla sijaitseva luonnollinen järvi.

Maantietoa
----------

Järven pinta-ala on 456 hehtaaria (ha) ja se on 4,1 kilometriä pitkä ja 1,8 kilometriä leveä. Järven laskuojoki on Tõstamaa jõgi ja järven valuma-alueen laajuus on 32,3 km². Järvi on luodattu ja sen mukaan järven suurin syvyys on vain 2,9 metriä ja keskisyvyyskin 1,3 metriä. Näillä arvoilla järven laskennallinen tilavuus on 0,0059 kuutiokilometriä eli 5,9 miljoonaa kuutiometriä (m³). Järvessä on 14 pientä saarta, joiden yhteinen pinta-ala on 3,6 ha. Toisen lähteen mukaan saaria onkin 13 ja niiden yhteispinta-ala olisi 4,75 ha. Järven rantaviivan pituus on 19,5 kilometriä.

Järven luokittelu ja ekologia
-----------------------------

Järvi on mutapohjainen järvi, jossa vesikasvillisuus ja rantojen ruohottuminen on vallannut avovedeltä laajoja alueita. Vedessä on kallioperän kalkkikivestä liuennutta vetykarbonaattia niin paljon, että vedestä on tullut keskikova (80−240 mg/l). Järven mataluudesta ja laajuudesta johtuen sen vesi ei koskaan lämpötilakerrostu. Järvellä pesii harvinaisina lajeina muun muassa maakotka ja siellä elää uhanalainen sirolampikorento.

Lähteet
-------

1. ↑  *Estonian Environmental Register*View and modify data on Wikidata. Tieto on haettu Wikidatasta.
2. 1 2 3  Tamre, Ruta (toim.): *Eesti järvede nimestik*. Tallinna, Viro: Keskkonnaministeeriumi Info- ja Tehnokeskus, 2006. ISBN 978-9985-881-40-8. Teoksen verkkoversio (PDF) (viitattu 23.2.2017). (viroksi) (Arkistoitu – Internet Archive)
3. 1 2  Keskkonnaregister: Ermistu järv (vee2082300) *Keskonnainfo*. Tallinna, Viro:  Keskkonnaministeerium. Viitattu 23.2.2017. (viroksi)
4. 1 2  Eelis: Ermistu järv (Arkistoitu – Internet Archive)(viroksi), viitattu 23.2.2017

Aiheesta muualla
----------------

* Eesti Entsüklopeedia: Ermistu järv, viitattu 23.2.2017
* Tõstamaa vald: Tõstamaa jõgi (Arkistoitu – Internet Archive), viitattu 23.2.2017
**Justė Janulytė** (s. 1982 Vilna) on liettualainen säveltäjä. Hän on opiskellut sävellystä Liettuan musiikki- ja teatteriakatemiassa Bronius Kutaviciusin ja Osvaldas Balakauskasin johdolla, Milanon konservatoriossa Alessandro Solbiatin johdolla sekä osallistunut useille sävellyksen mestarikursseille.

Justė Janulytė nousi kuuluisuuteen vuonna 2004, kun hänen valmistumisteoksensa White music 15 jousisoittajalle palkittiin vuoden parhaana kamarimusiikkiteoksena Liettuan säveltäjien liiton järjestämässä kilpailussa.

Suurin osa Justė Janulytėn teoksista on sävelletty "monokromaattiselle kokoonpanolle", eli kokoonpanolle, jossa on vain yhdentyyppisiä soittimia (esim. 24 huilua, 21 jousisoitinta, 16 laulajaa jne.) Hänen teoksensa ovat usein hitaasti eteneviä, asteittaisia muodonmuutoksia musiikillisissa parametreissa, esimerkiksi tekstuurissa, sointivärissä, rekisterissä, artikulaatiossa ja dynamiikassa.

Teoksia
-------

* Was there a Swan?, uruille ja orkesterille, 2019
* Windharfe, cembalolle ja jousille, 2018
* Here at the quiet limit... mieskuorolle ja jousiorkesterille, 2018
* Midnight Sun, soolosellolle ja jousille sordiinoilla, 2017
* The Colour of Water, soolosaksofoneille ja kamariorkesterille, 2017
* Harp is a Chord, cembalolle ja harmonikalle, 2016

Lähteet
-------

1. 1 2  Justė Janulytė - About *www.justejanulyte.com*. Viitattu 30.4.2019.
2. 1 2 3  Redbird / www.redbird.lv: Juste *www.musicabaltica.com*. Viitattu 30.4.2019. (englanniksi)

Aiheesta muualla
----------------

* (Justė Janulytėn viralliset verkkosivut, englanti.)

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |

 |
Joseph P. Kennedy, Jr.
**Joseph Patrick Kennedy, Jr.** (25. heinäkuuta 1915 – 12. elokuuta 1944) oli vanhin Joseph P. Kennedyn ja Rose Kennedyn yhdeksästä lapsesta, ja hänen veljensä oli presidentti John F. Kennedy. Hänen haluttiin jatkavan suvun poliittista työtä. 29-vuotiaana kuollut Kennedy ei koskaan mennyt naimisiin, mutta hänet yhdistettiin kahteen naiseen: Edith Bouvier Bealeen, Jacqueline Kennedy Onassisin serkkuun ja New Yorkin seurapiirinaiseen Katharine Mortimeriin.

Joseph Jr. opiskeli Harvardin yliopistossa, josta hän valmistui vuonna 1938. Sieltä hän jatkoi Harvardin lakikouluun, mutta viimeisenä vuotenaan hän ilmoittautui vapaaehtoisena merivoimiin lentäjäksi. Lentäjäksi valmistuttuaan vuonna 1942 hänet lähetettiin Englantiin ja oli siellä jatkuvasti komennuksella talvella 1943–1944.

Heinäkuussa 1944 hän ilmoittautui vapaaehtoiseksi tehtävään, jossa Consolidated B-24 Liberator-pommikoneella (joka tunnettiin Yhdysvaltain laivastossa tunnuksella PB4Y) oli tarkoitus lähettää radio-ohjattu pommikone kohti kohdetta Saksassa vastatoimena V-2-iskuille Englantia vastaan. Koneeseen lastattiin 9 600 kilogrammaa räjähteitä. Tarkoitus oli, että ohjaajat lentävät sen Englannin kanaalin yli, ja sen jälkeen lentäjät hyppäisivät koneesta laskuvarjolla. Lopun matkaa kone lentäisi radio-ohjauksella, ja se syöksyisi V-2-ohjustukikohtaan. Kone kuitenkin räjähti ennen kuin Kennedy ehti hypätä ulos. Kennedyn ruumista ei ole löydetty.

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat
* Puola

 |
|  |
| Muut | 
* NARA
* SNAC

 |

 |
**Red Dog** on kasinokorttipeli, jossa käytetään yhtä 52 kortin pakkaa. Kortit sekoitetaan jokaisen kierroksen jälkeen. Voitat Red Dog -pelissä, jos kolmannen kortin arvo sijoittuu kahden ensin jaetun kortin arvojen väliin.

Jokaisella pelikierroksella jaetaan kolme korttia: kaksi kuvapuoli ylöspäin ja kolmas kuvapuoli alaspäin, kahden ensimmäisen kortin väliin. Pelaaja lyö vetoa kahden ensimmäisen kortin erotuksesta ja todennäköisyydestä, että kolmas kortti osuu kahden ensimmäisen väliin. (Erotus on kahden alkuperäisen kortin väliin jäävien korttiarvojen lukumäärä, esimerkiksi jos kaksi ensimmäistä korttia ovat 2 ja 6, erotus on 3.) Jos kolmas kortti on sama kuin alkuperäiset kortit tai niiden erotuksen ulkopuolella, jakaja voittaa. Jos kaksi ensimmäistä korttia ovat peräkkäiset, tuloksena on tasapeli, mutta jos kaksi ensimmäistä korttia ovat samat, kolmas kortti käännetään kuvapuoli ylöspäin ja pelaajalla on mahdollisuus voittaa 11:1, jos myös kolmas kortti on sama. Pelaaja voi korottaa alkuperäistä panostaan kaksi ensimmäistä korttia nähtyään.

Huomaa, että korttien numeroarvot määräytyvät pokerissa käytettävän menettelytavan mukaisesti, joten ässä on 14 eikä 1. Kuningas, kuningatar ja sotamies ovat arvoltaan 13, 12 ja 11. Muiden korttien arvot ovat niiden nimellisarvoja.
**Red Dragon** oli SpaceX:n aiottu miehittämämätön Mars-ohjelma ja siinä käytettävä alus. Laukaisu oli tarkoitus tehdä Falcon Heavyllä ja aluksena on tarkoitukseen muokattu versio SpaceX Dragon V2:sta, myös nimeltään Red Dragon. Lennolla on tarkoitus testata propulsiivista*selvennä* laskeutumista Marsiin. 

Hyötykuorma-kapasitteetti olisi noin 1000 kg luokkaa

Suunnitelmasta luovuttiin vuonna 2017.*lähde?*

Laskeutuminen
-------------

Piirros: propulsiivinen laskeutuminen.
Tiedot ovat alustavia, koska kyseessä on uuden tyyppinen laskeutumistapa ja alus. Kapselityyppiseen alukseen kuulu normaaliin tapaan lämpökilpi mutta ei laskuvarjoa. Lisäksi kapselissa on integroidut suuren työntövoiman moottorit. Kapseli voi suorittaa itsenäisesti kaikki entry, descent ja landing (EDL) -toimenpiteet. Lämpökilven jarrutuksen pitäisi riittää hidastaman nopeutta niin, että kapselin SuperDroco-moottorit riittävät pehmeään laskeutumiseen. Moottoreiden tulee kuitenkin toimia jo yliääninopeudessa. Laskeutumisen arvoidaan vaativan 1900 kg ajoainetta riittävän delta-v:n saamiseksi.

Propulsiivisella laskeutumisella pitäisi päästä laskeutumaan korkeammille leveysasteille ja tarkemmin (10 km tarkkuus) haluttuun paikkaan kuin laskuvarjolla.

Lähteet
-------

1. ↑  Nasa puntaroi vaihtoehtojaan osallistua SpaceX:n lennoille Marsiin *www.avaruus.fi*. Viitattu 12.8.2016.
2. ↑  SpaceX studying landing sites for Mars missions - SpaceNews.com *SpaceNews.com*.  20.3.2017. Viitattu 21.3.2017. (englanniksi)
**Joseph Paul-Boncour** (4. elokuuta 1873 Saint-Aignan – 28. maaliskuuta 1972 Pariisi) oli ranskalainen vasemmistopoliitikko. Hän oli lyhyesti Ranskan pääministerinä vuodenvaihteessa 1932–1933 ja osallistui vuonna 1945 Ranskan edustajana Yhdistyneiden kansakuntien (YK) perustamiseen.

Paul-Boncour suoritti lakitieteen tutkinnon Pariisin yliopistossa ja toimi aluksi asianajajana. Nuoruudessaan hän osoitti kiinnostusta ammattiliittojen toimintaan ja auttoi lakiosaston perustamisessa työneuvostoille (*Bourses du Travail*). Vuosina 1899–1902 hän oli pääministeri Pierre Waldeck-Rousseaun henkilökohtaisena sihteerinä. Paul-Boncour valittiin vuonna 1909 parlamentin edustajainkamariin ja hän toimi lyhyesti työministerinä vuonna 1911. Hän edusti tasavaltalaissosialistista puoluetta (*Parti Républicain-Socialiste*) vuoteen 1914, jolloin putosi parlamentista. Vuosina 1919–1931 hän oli edustajainkamarissa uuden Sosialistisen puolueen (*Parti Socialiste Français*) edustajana. Vuonna 1931 Paul-Boncour valittiin senaattiin. Hän erosi sosialistipuolueesta ja hänen johdollaan joukko pienempiä maltillisia vasemmistoryhmiä perusti uuden *Union Socialiste Républicaine* -nimisen puolueen. Paul-Boncour oli Ranskan sotaministerinä 1932, pääministerinä joulukuusta 1932 tammikuuhun 1933 sekä ulkoministerinä joulukuusta 1932 tammikuuhun 1934, tammikuusta kesäkuuhun 1936 ja hetkellisesti maaliskuussa 1938. Hän oli samanaikaisesti myös Ranskan pysyvänä edustajana Kansainliitossa 1932–1936.

Paul-Boncour vastusti kesällä 1940 poikkeusvaltuuksien myöntämistä marsalkka Philippe Pétainille ja kannatti sodan jatkamista Saksaa vastaan Algerista käsin. Hän kuului vuonna 1944 vastarintaliikkeen asettamaan neuvoa-antavaan edustajakokoukseen (*Assemblée consultative*). Paul-Boncour osallistui Ranskan edustajana San Franciscon konferenssiin ja allekirjoitti Yhdistyneiden kansakuntien peruskirjan. Hän oli vielä parlamentin ylähuoneen eli tasavallan neuvoston jäsenenä 1946–1948. Paul-Boncour kuoli 98-vuotiaana vuonna 1972.

Lähteet
-------

1. 1 2 3 4 5  Joseph Paul-Boncour (englanniksi) *Encyclopædia Britannica Online Academic Edition*. Viitattu 16.9.2015.
2. ↑  Joseph PAUL-BONCOUR (ranskaksi) Assemblée Nationale. Viitattu 16.9.2015.

Aiheesta muualla
----------------

* Kuvia tai muita tiedostoja aiheesta **Joseph Paul-Boncour** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Chile
* Ranska
* BnF data
* Katalonia
* Saksa
* Israel
* Belgia
* Yhdysvallat
* Tšekki
* Australia
* Kreikka
* Alankomaat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Sycomore
* Trove

 |
|  |
| Muut | 
* SNAC
* IdRef

 |

 |